വാക്സിന് ഇടവേളയില് ഇളവ് അനുവദിച്ച് ഹൈക്കോടതി താത്പര്യമുള്ളവര്ക്ക് 28 ദിവസത്തിന് ശേഷം രണ്ടാം ഡോസ് വാക്സിന് സ്വീകരിക്കാം കൊച്ചി: വാക്സിന് ഇടവേളയില് ഇളവ് അനുവദിച്ച് ഹൈക്കോടതി. രണ്ട് ഡോസ് കൊവിഷീല്ഡ് വാക്സിനേഷനുകള്ക്കിടയിലെ 84 ദിവസത്തെ ഇടവേളയിലാണ് ഹൈക്കോടതി ഇളവ് അനുവദിച്ചത്. കിറ്റെക്സ് നല്കിയ ഹര്ജിയിലാണ് ഹൈക്കോടതിയുടെ നടപടി. വാക്സിന് ഇടവേളയില് ഇളവ് തേടിയാണ് കിറ്റെക്സ് ഹര്ജി സമര്പ്പിച്ചത്. താത്പര്യമുള്ളവര്ക്ക് 28 ദിവസത്തിന് ശേഷം രണ്ടാം ഡോസ് വാക്സിന് സ്വീകരിക്കാമെന്നാണ് കോടതി അറിയിച്ചിരിക്കുന്നത്. കൊവിന് പോര്ട്ടലില് ഇത് അനുസരിച്ചുള്ള മാറ്റങ്ങള് വരുത്താന് കേന്ദ്ര സര്ക്കാരിന് ഹൈക്കോടതി നിര്ദേശം നല്കിയിട്ടുണ്ട്. എന്നാല് സര്ക്കാര് നല്കുന്ന സൗജന്യ വാക്സിന് ഇളവ് ബാധകമല്ലെന്നും കോടതി വിശദമാക്കി. ആദ്യ ഡോസ് വാക്സിനെടുത്ത് നാല്പ്പത്തിയഞ്ച് ദിവസം കഴിഞ്ഞിട്ടും രണ്ടാം ഡോസെടുക്കാന് അനുമതി നല്കിയില്ലെന്നു ചൂണ്ടിക്കാട്ടിയാണ് കിറ്റെക്സ് ഹൈക്കോടതിയെ സമീപിച്ചത്.